## 2. számú függelék



**M3 Kőér utcai telephelyen a fődarabok és egyéb alkatrészek mosása céljából létesítendő szennyvízkezelő tervezési és kivitelezési munkái**

**VB-74/15.**

**AJÁNLATI DOKUMENTÁCIÓ**

 **MŰSZAKI DISZPOZÍCIÓ**

**2015.**

#

**TARTALOMJEGYZÉK**

[1.ÁLTALÁNOS TUDNIVALÓK 13](#_Toc145392520)

[2.KÖTELEZŐ ALAPAJÁNLAT: 13](#_Toc145392521)

[3.A MUNKAVÉGZÉSRE VONATKOZÓ ADATOK, OKIRATOK: 13](#_Toc145392522)

[4.KÜLÖNLEGES KÖVETELMÉNYEK, KÖRÜLMÉNYEK: 15](#_Toc145392523)

[5.AZ ÉPÍTÉSI NAPLÓHOZ ÉS MELLÉKLETEIHEZ VALÓ HOZZÁJUTÁS BIZTOSÍTÁSA 15](#_Toc145392524)

[6.ÜTEMTERV 15](#_Toc145392525)

[7.BALESETEK ÉS RENDKÍVÜLI ESEMÉNYEK JELENTÉSE 15](#_Toc145392526)

[8.FELEK EGYÜTTMŰKÖDÉSE A MUNKATERÜLETTEL KAPCSOLATBAN 16](#_Toc145392527)

[9.ÁTADÁSI DOKUMENTÁCIÓ RÉSZLETEZÉSE 16](#_Toc145392528)

[10.SZABVÁNYOK ÉS JOGSZABÁLYOK 17](#_Toc145392529)

KTvF: 28782-7/2010. sz. HATÁROZATA

 Folyamatábra a bontott szennyvízkezelőről

###

### ÁLTALÁNOS TUDNIVALÓK

A műszaki előírások a szerződés követelményeinek bővítését, részletezését célozzák és semmi, ami a műszaki előírásban rögzített, nem csökkenti a szerződéses feltételek tartalmát, nem csökkenti a vállalkozó felelősségét az említett szerződésben vállalt bármilyen kötelezettsége alól.

### KÖTELEZŐ ALAPAJÁNLAT:

* 1. A BKV Zrt. által szolgáltatott korábbi kapcsolási rajz és a tervezési alapadatok figyelembe vételével az engedélyezési-, és kiviteli tervek elkészítése, a szükséges engedélyek beszerzése, valamint a tervek alapján a komplett kivitelezési munkák elvégzése a Vállalkozó feladatát képezi. A használatbavételhez szükséges hatósági vizsgálatokat, valamint a létesítendő rendszerre a kezelési és karbantartási utasítást a Vállalkozónak kell elkészíteni úgy, hogy ezek tartalma ne legyen ellentmondásban a vízjogi létesítési engedélyben és a szakhatósági hozzájárulásokban foglaltakkal.
	2. Az Ajánlattevők ajánlatának teljes egészében meg kell egyezni az ajánlati dokumentációban előírtakkal. Az árajánlatot a beépítésre kerülő főbb anyagok, berendezések típusának megjelölésével kell benyújtani. A betervezett típusoktól eltérni rendkívüli esetben is csak a műszaki ellenőr hozzájárulásával lehet.

### A MUNKAVÉGZÉSRE VONATKOZÓ ADATOK, OKIRATOK:

* 1. A munkavégzés helye: BKV Zrt. VÜI

Metró É-D járműtelepén 5. sz. épület, 29-es sz. vágány Kőbánya-Kispest Metró végállomás felőli vége.

Budapest, X. ker., Kőér u. 3., Hrsz.: 38303/54.

* 1. A munka jellege: építési beruházás
	2. A kívánt kezdési időpont: 2015. június 10.

Befejezés, próbaüzem megkezdése: 2015. október 15.

 A próbaüzem befejezése: 2015. november 30.

* 1. **A bővítés célja:**
* a fődarab-, és egyéb alkatrészmosási technológia során az egészséges környezet és a munkavédelmi feltételek biztosítása,
* a fődarab-, és egyéb alkatrészmosás során keletkező olajos szennyvizek környezetvédelmi előírásoknak megfelelő gyűjtése és csatorna befogadó határértékre tisztítása,

**Az elvégzendő munka leírása**:

**vízjogi létesítési engedélyezési tervdokumentáció elkészítése, az engedély beszerzése**

tervezési alapadatok:

* keletkező olajos szennyvíz napi mennyisége ~ 1 m3/óra, napi 8 órás műszakban
* lemosására kerülő anyagok: zsír, olaj és alagúti por (fékbetét, bronzkefe) keveréke
* a keletkező olajos szennyvízből laborvizsgálathoz mintavételt biztosítunk

Az engedélyezési tervek tervzsűrizésre kerülnek, és csak a BKV szakemberei által történő elfogadást követően nyújthatók be engedélyezésre. A végleges terveket az engedélyezéshez szükséges + 1 pld-ban papíralapon, 2 pld. CD-n dwg és pdf. formátumban kell átadni, valamint az engedélyező hatóság által záradékolt terveket 3 pld-ban.

**komplett kiviteli tervdokumentáció elkészítése**

Az engedély beszerzését követően tervzsűrin kerül elfogadásra. A kiviteli terveket 3 pld papíralapon, 2 pld. CD-n dwg és pdf. formátumban kell átadni.

**komplett kivitelezési munkák elvégzése az alábbi részletezés szerint:**

* 5,0 m x 8,0 m alapterületű mosóhely kialakítása a meglévő vágány végén, fröcsögés elleni 2,5 m magas, horganyzott acél tartószerkezetű polikarbonát paravánfallal, horganyzott acél vízgyűjtő rácsokkal
* a mosóhely területén a padozat megfelelő lejtésének, valamint sav-, lúg- és olajálló, vízzáró, hézagmentes felületének - super concrete floor system - kialakítása a meglévő olajszennyezett beton felület szükséges mértékig történő felvésésével
* vízzáró, olajos szennyvíz gyűjtő medence kialakítása a vágányok közötti aknában
* vízzáró, olajos iszapgyűjtő medence kialakítása a vágányok közötti aknában, elszállításhoz (tartálykocsiba szivattyúzáshoz) kialakított csatlakozás kiépítésével
* a helyszínen található elbontott szennyvízkezelő berendezés felújítása, telepítése, beüzemelése, az elektronikai vezérlés átalakítása a helyi sajátosságoknak megfelelően (a szennyvízkezelő berendezés korábbi kapcsolási rajza és az elemjegyzéke csatolva)
* feladó szivattyúk pótlása
* a tisztított szennyvíz bekötése a telephelyi csatornarendszerbe
* 1 db új elektromos működtetésű, meleg vizes nagynyomású mosóberendezés beszerzése, hálózati víz és elektromos csatlakozójának kiépítése. A gőzborotva kapacitása: 12 liter/perc/120 bar, 80°C (elektromos fűtéssel).
* 1 db új nyomásfokozó berendezés beszerzése, telepítése a szükséges bekötésekkel
* a rendszer működéséhez szükséges víz-, sűrített levegő és elektromos csatlakozások, vezetékezések kiépítése. A csarnokon belül 3x25 A, valamint a víz- és sűrített levegő csatlakozási lehetőség 15 méteren belül biztosított, a meglévő kábeltálca az elektromos vezetékezéshez felhasználható
* 8 db világítási lámpatest elhelyezése vezetékezéssel együtt, a terület célvilágítása céljából a közlekedési útvonal melletti oszlopokon
* próbaüzem alatti labormérések elvégzése, zárójelentés elkészítése
* **opcionálisan**: 1 db vízlágyító berendezés beszerzése telepítése a gőzborotva kazánjának kímélése céljából
	1. **Okiratok:**

A Troli Divízió Bp. X., ker. Zách u. 8. sz. alatti telephelyén elbontott és a jelen dokumentációban részletezettek szerinti áttelepítendő berendezés korábbi KTvF: 28782-7/2010. sz. vízjogi üzemeltetési engedélye

 A nyertes Ajánlattevő részére fogjuk biztosítani:

* BKV Zrt. és FCSM Zrt. közötti szolgáltatási szerződést
* veszélyes hulladék befogadó szerződést

### KÜLÖNLEGES KÖVETELMÉNYEK, KÖRÜLMÉNYEK:

* 1. A csarnok egyéb területein, és a telephelyi járműközlekedéshez a folyamatos üzemvitelt biztosítani kell. Az egészséges és biztonságos munkavégzés feltételeinek biztosítása a Vállalkozó feladata.
	2. A helyszíni kivitelezési munka csak a helyi munkavédelmi és tűzvédelmi oktatást követően a munkakezdési engedély birtokában kezdhető meg. Az oktatáson való részvétel a Kivitelező felelős műszaki vezetője részére kötelező, aki a telephelyen fog dolgozni. A dolgozók részére a továbboktatást a felelős műszaki vezetőnek kell elvégeznie.
	3. A tűzveszélyes munkavégzés alkalmával a tűzgyújtási engedélyt az Üzem tűzvédelmi vezetőjétől meg kell kérni. A Vállalkozó dolgozói részére a munka, illetve a védőruha biztosítása a Vállalkozó feladata.
	4. A dolgozók telephelyre történő beléptetéséhez, a munkák megkezdése előtt minimum 3 nappal, előzetesen névsort kell leadni, a dolgozók személyi adatainak, a munkavégzés időtartamának, a napi munkaidő, a szerszám és anyagszállító járművek rendszámának felsorolásával.

**A megbízó által nyújtandó szolgáltatások:**

* Víz, villamos energia biztosítása (az igényelt energia mennyiségeket az ajánlatban kérjük megadni).
* WC biztosítása a kivitelező helyszínen dolgozói részére.

### AZ ÉPÍTÉSI NAPLÓHOZ ÉS MELLÉKLETEIHEZ VALÓ HOZZÁJUTÁS BIZTOSÍTÁSA

A Vállalkozó a munka megkezdésétől, annak befejezéséig építési naplót köteles napi rendszerességgel vezetni a 191/2009. (IX. 15.) Korm. rendelet szerint

### ÜTEMTERV

A Vállalkozó a munka megkezdése előtt köteles az elvégzendő munka főbb jellemző mennyiségeire megfelelő részletességű megvalósítási ütemtervet készíteni. Az ütemterv a műszaki ellenőr és az üzemeltető közös ellenjegyzésével nyer elfogadást, amelynek betartása ezek után a Vállalkozóra nézve kötelező.

### BALESETEK ÉS RENDKÍVÜLI ESEMÉNYEK JELENTÉSE

A Vállalkozó azonnal és írásban kell, hogy jelentse a hazai előírásoknak megfelelően az összes érintett szervnek a munkahelyen történt minden balesetnek, vagy szokatlan eseménynek a részleteit, azok akár befolyásolják a munka előrehaladását, akár nem. Szintén jelenteni köteles mindazon intézkedéseket, amelyeket az ügyben tett. A műszaki ellenőrt, illetve az üzemeltetőt tájékoztatni kell az eseményről.

### FELEK EGYÜTTMŰKÖDÉSE A MUNKATERÜLETTEL KAPCSOLATBAN

 Vállalkozó köteles a munkaterületet lekeríteni. A vállalkozó a munkaterületen tárolt anyagaiért, szerszámaiért Megrendelő anyagi felelősséget nem vállal.

A lekerített munkaterület foglalásra az organizációs elrendezési tervet a műszaki ellenőrrel és az üzemeltetővel jóvá kell hagyatni.

A munkák befejezése után a felvonulás ideiglenes melléképítményeit el kell bontani, a területet az eredeti állapotába visszaállítani és kezelőjének vagy tulajdonosának visszaadni.

A fentiekben leírt felvonulási melléképítmények költségeit a benyújtásra kerülő árajánlatnak kell tartalmaznia, külön tételesen kidolgozva.

Vállalkozó köteles olyan felelős – névjegyzékben szereplő – műszaki vezetőt kinevezni, aki valamennyi munkával kapcsolatban naprakészen tájékozott és intézkedési joggal rendelkezik és a Megrendelő műszaki ellenőrével a kapcsolatot tarja, a kooperációs egyeztetéseken részt vesz.

Vállalkozó köteles munkavédelmi koordinátort alkalmazni, és a munkakezdés előtt a Munkavédelmi kockázatelemzést a Megrendelő részére átadni.

A veszélyek és a kockázatok csökkentése érdekében Vállalkozó dolgozói az Üzemigazgatóság kijelölt bejárata és a munkaterület között a legcélszerűbb, legrövidebb úton közlekednek és a munkaterületet indokolatlanul nem hagyhatják el.

A munkakezdés előtt a mosóvágány feszültségmentesítését el kell végezni, és ennek tényét az Üzemeltető kijelölt felelősével az építési naplóban rögzíteni szükséges. Ismételt feszültség alá helyezés előtt a feleknek kötelessége ellenjegyzett naplóbejegyzéssel egymást tájékoztatni ennek időpontjáról.

A munka megkezdése előtt munkaterület átadásra kerül sor, ennek része a várható vissznyereményi anyagok, berendezések jegyzőkönyvi felvétele is. ebben a jegyzőkönyvben kerül meghatározásra, hogy mely részegységek alkalmasak még beépítésre, ezeket a BKV Zrt. kijelölésre kerülő raktárába kell beszállítani. A többi, beépítésre nem alkalmas anyag elszállítása a vállalkozó feladata a megfelelő lerakóhelyre és ezt dokumentummal igazolnia kell. Ez alól a fém anyag kivétel, ezt a BKV Zrt. a helyszínről elszállíttatja a szerződéses partnerével a Vállalkozó előzetes értesítése mellett.

### ÁTADÁSI DOKUMENTÁCIÓ RÉSZLETEZÉSE

* Megvalósulási tervek. A jóváhagyott kiviteli tervhez képest elrendelt módosításokat, változtatásokat a műszaki ellenőr ellenjegyzésével lehet elfogadni. A változtatásokat a műszaki átadás során átadási dokumentációban kell rögzíteni. A dokumentáció 3 példányban készül, „kivitellel egyezik” felirattal, céges aláírással látandóak el.
* Felelős műszaki vezetői (Kivitelezői) nyilatkozat,
* Elektromos szerelési nyilatkozat,
* Érintésvédelmi mérési jegyzőkönyv,
* Tűzvédelmi felülvizsgálat jegyzőkönyve,
* Nyomáspróba jegyzőkönyvek,
* A beépített anyagok, berendezések teljesítmény nyilatkozatai a 275/2013. (VII.16.) Korm. rendeletnek megfelelően,
* Beépített szivattyúk, egyéb beépített berendezések gépkönyvei, kezelési karbantartási utasításai, garanciajegyei,
* A beépített szennyvízkezelő technológia ideiglenes kezelési és karbantartási utasítását, a berendezések közötti összefüggések, kényszerkapcsolatok leírásával, a működtetéshez szükséges kezelő személyzet létszámának meghatározásával,
* Építési hulladék nyilvántartó lap és a hulladékkezelési engedéllyel, KÜJ, KTJ számmal rendelkező vállalkozás átvételi igazolása,
* „SZ” jegy az elszállításra kerülő veszélyes hulladékokról,
* a kezelő személyzet kioktatását igazoló jegyzőkönyv,
* szennyvízkezelő esetében: a próbaüzemi zárójelentés, külső akkreditált labormérésekkel a vízjogi létesítési engedélyben meghatározott komponensekre vonatkozó, megfelelő vizsgálati eredményekkel,
* Egyéb a használatbavételi engedélyezéshez szükséges bizonylatok.

### SZABVÁNYOK ÉS JOGSZABÁLYOK

A munkák során az alábbi szabványokat, rendeleti előírásokat be kell tartani:

* 1993. évi XCIII. Munkavédelmi törvény,
* 54/2014.(XII. 5.) BM rendelet az Országos Tűzvédelmi Szabályzatról (OTSZ)
* 191/2009.(IX.11.) Korm. r. Az építőipari kivitelezési tevékenységről
* 28/2004. (XII. 25.) KvVM rendelet a vízszennyező anyagok kibocsátásaira vonatkozó határértékekről és alkalmazásuk egyes szabályairól,
* 219/2004. (VII. 21.) Korm. rendelet a felszín alatti vizek védelméről,
* 220/2004. (VII. 21.) Korm. rendelet, a felszíni vizek minősége védelmének szabályairól,
* 45/2004.(VII. 26.) BM-KvVM együttes rendelet az építkezés során keletkező építési és bontási hulladékok kezelésének részletes szabályairól,
* 98/2001. (VI. 15.) Korm. rendelet a veszélyes hulladékok kezeléséről és ártalmatlanításáról,
* 275/2013. (VII. 16.) Korm. rendelet az építési termék építménybe történő betervezésének, ennek során a teljesítmény igazolásának részletes szabályairól
* MSZ EN 62364 elektromos berendezések létesítésére vonatkozó szabványsorozat
* MSZ 2364 érintésvédelem,
* A műszaki kiviteli tervekben a tervezők által előírt rendeletek, szabványok,
* 3/2002 (II.8.) SzCsM-EüM együttes rendelet a munkahelyek munkavédelmi követelményeinek minimális szintjéről
* 4/2002 (II.20.) SzCsM-EüM együttes rendelet az építési munkahelyeken és az építési folyamatok során megvalósítandó minimális munkavédelmi követelményekről

**A felsoroltakon kívül a Vállalkozó köteles minden, a kivitelezés időszakában érvényes rendeletet, szabványt és ágazati előírást betartani.**